**ΟΜΙΛΟΣ ‘ΚΙΝΗΜΑΤΟΓΡΑΦΟΣ & ΙΣΤΟΡΙΑ’ 2024-25**

**Eat Pray Love**



Σκηνοθεσία [Ράιαν Μέρφι](https://www.athinorama.gr/cinema/contributor.aspx?contrid=10000108) με τους: [Τζούλια Ρόμπερτς](https://www.athinorama.gr/cinema/contributor.aspx?contrid=1114171), [Χαβιέ Μπαρδέμ](https://www.athinorama.gr/cinema/contributor.aspx?contrid=1128145), [Τζέιμς Φράνκο](https://www.athinorama.gr/cinema/contributor.aspx?contrid=1178644), [Ρίτσαρντ Τζένκινς](https://www.athinorama.gr/cinema/contributor.aspx?contrid=1152094)

***Eat Pray Love*** είναι αμερικανική αισθηματική δραματική κομεντί παραγωγής 2010. Είναι βασισμένη στο ομότιτλο αυτοβιογραφικό βιβλίο της Ελίζαμπεθ Γκίλμπερτ και πρωταγωνιστεί η Τζούλια Ρόμπερτς.

Η ταινία κυκλοφόρησε στις 13 Αυγούστου 2010 στις ΗΠΑ και στις 7 Οκτωβρίου 2010 στην Ελλάδα.

Καταλαβαίνοντας ότι έχει εγκλωβιστεί σε έναν τυπικό γάμο, η Λιζ αποφασίζει να χωρίσει και να ξεκινήσει από τη Νέα Υόρκη ένα ταξίδι στον κόσμο, προκειμένου να βρει την εσωτερική ισορροπία και τον πραγματικό εαυτό της.

Η Liz (Julia Roberts) οδεύει προς την κατάθλιψη. Δεν είναι σίγουρη για τα συναισθήματα της και ο γάμος της δεν την βοηθάει καθόλου, αφού δεν προσφέρει τίποτα στην αινιγματική επιθεώρηση του εαυτού της. Αποφασίζει να πάρει διαζύγιο και να εισχωρήσει σε μια νέα πιο δύσκολη φάση στη ζωή της, αυτή που θα της επιτρέψει να καλύψει αυτό το διαρκές κενό που αισθάνεται στο λίκνο της ύπαρξής της. Πρώτο βήμα, η σχέση με έναν νεότερο άντρα. Δεύτερο και σημαντικότερο βήμα, ένα ταξίδι ανά τον κόσμο που θα την βοηθήσει να κατασταλάξει και να βρει επιτέλους το λιθαράκι που λείπει από το χτίσιμο της προσωπικής της ευτυχίας. Ταξιδεύει αρχικά στην πρωτεύουσα της ανεμελιάς Ιταλία, ύστερα στην πνευματικότητα της Ινδικής κουλτούρας και καταλήγει στο αναγεννησιακό Μπαλί. Στην προσπάθεια της να ανακαλύψει την πηγή της αυθεντικότητας της, γίνεται μάρτυρας διάφορων θεωριών και πράξεων που θα την οδηγήσουν στην αυτεπίγνωση...

Ίσως η αρχή και το τέλος κάθε ανθρώπινης ύπαρξης να περιστρέφεται γύρω από την γνώση του εαυτού. Οι σελίδες που γυρίζουν στην καθημερινότητά μας είναι ευχή και κατάρα. Η αυτοβιογραφική ιστορία της Elizabeth Gilbert θέλει να επιδείξει την μακροσκελή και επίπονη ανάγκη του εαυτού για έρωτα, ορθή σκέψη και ολοκλήρωση. Το εγχείρημα είναι σεβαστό, όπως και η διαδρομή του. Η πνευματική 'ανάσταση' είναι θεμελιακή και αναγκαία. Όμως, δεν είναι πλήρης.

Η ταινία του Ryan Murphy προσφέρει αρκετές συγκινήσεις, που συνοδεύονται από ένα εξαίσιο ταξίδι στην διαφορετικότητα και την μαγεία του κόσμου. Όμως, σε πολλές στιγμές της προσφέρει ένα γλυκανάλατο και αφελή συναισθηματισμό, που σε γενικές γραμμές, προσβάλει τα θετικά στοιχεία της. Η αίσθηση της δυναμικής οριοθέτησης της δύναμής του εαυτού αμφιταλαντεύεται ανάμεσα στην ύπαρξή της ανατολικής φιλοσοφίας και την ερμηνεία της από εκείνη της δυτικής. Δηλαδή, με απλά λόγια, η αμερικάνικη αισθητική της κομεντί μπλέκεται με την φιλοσοφική και υπαρξιακή κουλτούρα της ανατολής. Όχι δεν τα κάνει μαντάρα. Η ταινία έχει δυνατές στιγμές. ΄Έχει όμως και βαρετές. Το σίγουρο είναι πάντως ότι κατέχει μέρος μιας πνευματικής διδασκαλίας που μάλλον δεν αφήνει κανέναν αδιάφορο...

Η Julia Roberts όπως και το υπόλοιπο cast δεν έχουν την παραμικρή αμφιβολία για τον εαυτό τους. Οι αληθινές στιγμές αναπαράστασης της κάθε κουλτούρας αφήνουν γλυκά σημάδια πάνω στο πρόσωπό του θεατή. Βέβαια, υπάρχουν και οι στιγμές που μπορείς να ξενερώσεις, αλλά ευτυχώς δεν μπορούν να υπερκεράσουν τον τρόπο που βλέπεις την ταινία σαν σύνολο. Γιατί κακά τα ψέματα, πολλοί από εμάς θα ήθελαν να κάνουν αυτό το ταξίδι. Άσχετο εάν θα το κάναμε με διαφορετική αντιμετώπιση. Η ουσία παραμένει η ίδια. Και αφού το «[Eat Pray Love](http://www.cinemanews.gr/v5/search.php?n=Eat+Pray+Love)» δεν μας απογειώνει, μπορούμε εμείς με τα γεγονότα που μας παραδίδει να το κάνουμε να δείχνει πιο σημαντικό (για τον καθένα) από ότι πραγματικά είναι...

<http://www.cinemanews.gr/v5/movies.php?n=7215>